open-index/open-wikipedia-markdown huggingface dataset:
Parpagueyo

O **parpagueyo**, **parpelleyo**. u **parpadeyo** ye cadaguna d'as vegadas que se zarra y se torna a obrir os parpiellos sobre o uello. Ye una función esencial ta o correcto funcionamiento d'os uellos, pus achuda a esbandir as glarimas sobre la cornia y a conchunctiva y en saca posibles obchectos extranyos que as podesen irritar.

Se troba codificau como un reflexo instintivo y a sobén involuntario en cuasi toz os vertebraus terrestres. Puede desencadenar-se de forma instintiva ta guardar o uello contra eventuals intrusions d'animals u obchectos, adebant d'estímulos visuals u táctils sobre bellas terminacions niervosas de a cara.

## Notas


## Referencias

## Se veiga tamién
* Cenyo.
* Cluqueta.

## Vinclos externos
Mezcla

Una **mezcla** u **mescla** (de lo latín vulgar **misculare*), ye un sistema material formau por dos sustancias u unas cuantas sustancias que no han reaccionau quimicament y mantienen las suyas propiedaz fisicas, por lo que se pueden despartir por medios fisicos como la destilación, la decantación, la flotación, la filtración, la precipitación u la centrifugación. Las mezclas pueden estar homochenias si no se veyen los diferents components a simple vista u heterochenias si se veyen los components a simple vista. Un eixemplo de mezcla homochenia ye l'aire, l'augua de la mar u cualsiquier aliación. Un eixemplo de mezcla heterochenia ye una roca polimineralica como lo granito u cualques deterchents. Entremeyo de las mezclas homochenias y heterochenias tenemos las emulsions. La mes gran part de los alimentos son mezclas de nutrients.

## Notas


## Referencias

## Veyer tamién
* Barracha.
* Mestura.
Cluqueta

:*No entivocar-se con [[clucadeta]].*

Una **cluqueta**, **clucada** u **guinyada** ye un cenyo u expresión facial que se fa zarrando breument un uello. Se considera una forma de comunicación informal y s'emplega, mas que mas, ta sinyalizar un conoiximiento oculto compartiu d'entre l'emisor y o receptor de o cenyo. Tamién se diz **fer la cegalleta** u **clucar lo uello**.

Metaforicament y de forma coloquial, a parola «cucada» s'emplega tamién ta nombrar una siesta u lapso de suenyo breu, fendo alusión a'l poco tiempo que se zarra o uello en a clucadeta propriament dita.

## Notas


## Referencias

## Se veiga tamién
* Cenyo.
* Parpagueyo.
* Chesto.

## Vinclos externos
Valentinián III

**Valentinián III**  estió un emperador de l'Imperio Romano d'Occident que gobernó entre lo 23 d'octubre de 425 y lo 16 de marzo de 455. Naixió lo 2 de chulio de 419 en Ravena y morió lo 16 de marzo en Roma.

## Mencions en fuents aragonesas
Ye mencionau en la Cronica de los Conquiridors:
Libio Severo

**Libio Severo**  estió un emperador de l'Imperio Romano d'Occident que gobernó entre lo 19 de noviembre de 461 dica lo 15 d'agosto de 465. Ye naixito de Lucania.
Roscadero

Un **roscadero** (d'o celta *< *rusca*) u **roscadel** ye un tipo de capazo de grans dimensions u canasta, de bels 70&nbsp;cm d'alto y tanto u mas d'amplo en a boca, que sirve ta transportar a ferraina con a cual s'alimenta a bels animals herbivoros domesticos, tot fendo-le la rosca a dintro de forma que s'aproveita millor a suya capacidat.

Anque puede fer-se servir ta transportar a pastura de cualsiquier tipo d'herbivoro, ye especialment pensau ta mover a d'as vacas.

## Forma
Os roscaderos tienen una forma peculiar, pus por cuenta d'estar cilindricos como a mayoría de canastas y banastos, tienen a boca d'embudo, mas ampla que o cuerpo (a sobén con un diametro que puede estar o doble que o cuerpo), y una cabeza que se va estretindo en forma de cono dica arribar a o cuerpo y o culo, que ya forman un cilindro convencional.

Ista forma tiene una doble función: en primeras, permite que a hierba s'«enrosque», que ixo ye, que se faiga pasar ta adintro presionando-la manualment mientres le'n fa vueltas, o que fa que quede comprimida y en caba mas. A segunda función ye facilitar que os animals, especialment os bovins (vacas, toros y bueis) i puedan meter a cabeza con comodidat sin vulcar o recipient, de forma que tamién puede emplegar-se como minchadero.

## Se veiga tamién
* Canasta.
* Banasto.

## Referencias
Petronio Maximo

**Petronio Maximo**  estió un emperador de l'Imperio Romano d'Occident que gobernó entre lo 17 de marzo y lo 31 de mayo de 455.
Cenyo

Un **cenyo** (de o latín < *cinnus*, «sinyal que se fa con os uellos») ye una expresión de comunicación no verbal que se fa con a cara u bella parte d'o cuerpo.

Os cenyos fan parte d'a comunicación no verbal y complementan u bellas vegadas substituyen a expresión con parolas d'emocions u opinions.

## Se veiga tamién
* Chesto.
* Cluqueta.
* Parpagueyo.

## Referencias

## Vinclos externos
Grant Cronica d'Espanya

La ***Grant Cronica d'Espanya*** ye una compilación historica empentada por Chuan Ferrández d'Heredia. L'orichinal constaba de tres partidas y se'n conserva la primera y la tercera en a Biblioteca Nacional de Madrit. Las fuents que se facioron servir pa la elaboración d'esta obra son tanto clasicas como medievals, destacando autors como Plutarco, Tito Livio, Claudio Ptolomeu, Sant Isidoro de Sevilla, Vicent de Beauvais y Alifonso X de Castiella, y obras como la *[[Cronica de Sant Chuan de la Penya]]*.

La primera partida tracta la historia d'Espanya dende Hercules dica la conquiesta musulmana d'Hispania. La primera partida tracta d'a Baixa Edat Meya en a Corona de Castiella y remata con a presa d'Alchezira d'Alfadra.

## Bibliografía
*Eduardo Vicente de Vera: *El aragonés: Historiografía y Literatura*, Zaragoza, Mira editores, 1992.
Avito

**Avito** estió un emperador de l'Imperio Romano d'Occident que gubernó dende lo 9 de chulio de l'anyo 455 dica lo 17 d'octubre de l'anyo 456.
Machorián

**Machorián**  estió un emperador de l'Imperio Romano d'Occident que gobernó entre l'1 d'abril de 457 y lo 2 d'agosto de 461. Murió asasinau lo 7 d'agosto de l'anyo 461. 
 
Dimpués de deposar a Avito prebo de reconquerir territorios que l'Imperio Romano d'Occident heba perdito a mans de diferents pueblos barbaros, (vandalos, sueus, visigodos, burgundios). En uns tiempos en los que lo Reino Vandalo d'Africa yera enemigo mes inmediato de Roma por las suyas periodicas expedicions maritimas de saqueyo que arribaban en la mesma Roma, derrotó un ataque vandalo en Italia.

Derrotó a Teodorico II en la Batalla d'Arlet, forzó a los visigodos a deixar las suyas conquiestas en Septimania y a tornar de nuevo a lo suyo status de *[[foederati]]*. Dimpués atacó a lo Reino Burgundio y los derrotó en lo Seche de Lugdunum, forachitando-los de la val d'o Roine y reducindo-los a lo status de *foederati*.

En l'anyo 460 deixó Galia pa asegurar las posicions en Hispania. Los suyos chenerals lanzoron una campanya contra lo Reino Sueu derrotando-los en las batallas de Lucus Augusti y Scallabis y reducindo-los a lo status de *foederati*. Quereba atacar a los vandalos dende las suyas posicions en Hispania pero los vandalos facioron que destruisen la suya flota a traición en lo mesmo puerto a on yera.

Machorián fue deposau y asasinau por lo cheneral Ricimer, que posó d'emperador a Libio Severo.
Numerián

**Numerián**  estió un emperador de l'Imperio Romano que reinó como *[[César (títol)|César]]* entre los anyos 282 y 283 baixo su padre Caro y como emperador dende diciembre de 283 dica noviembre de 284 chunto con lo suyo chirmán Carín.
Banasto

Un **banasto** u **banasta** ye una canasta de vimbre u verdugos de sarguera que se fa servir ta transportar a hierba con a cual s'alimenta a bel herbivoro domestico, especialment a os abríos.

A diferencia de belatros tipos de canastas, os banastos gosan estar grans, con altarias superiors a 70&nbsp;cm, y a sobén presentan a boca de tornallo, ta fuera, o que fa mas facil que os equidos i puedan meter a cabeza ta pasturar o conteniu. Pueden fer-se servir ta transportar a hierba, por eixemplo en os días d'hibierno cuan a nieu fa que no se pueda soltar a os animals ta que pasturen solos y les ne tiene zarraus en a cuadra, pero tamién permite fer-se servir como minchadero, simplament dipositando-lo a on que os animals puedan acceder-ie cuan les vaiga bien.

## Referencias

## Se veiga tamién
*Roscadero.
*Hierbero.
*Pallero.

### Posible toponimia relacionada
*Banastars.
*Banastón.
Execución

**Execución** puet estar:

* **[[Execución (función)|Execución]]**, una acció de fer un treballo d'alcuerdo con a función u oficio que tien una persona, acción de cumplir una orden.
* **[[Execución (informatica)|Execución]]**, fer funcionar un programa d'ordinador. 
* **[[Execución (muerte)|Execución]]**, matar una persona condenada legalment a pena de muerte u d'una traza planificada pero sin marco legal (accions militars, sublevacions, etcetera).
Constantín III (usurpador)

**Constantín III**  estió un cheneral romano que en l'anyo 407 se nombró emperador de l'Imperio Romano d'Occident en Britania y plegó a controlar gran part de Galia. Fue reconoixiu como co-emperador en l'anyo 409 por Honorio chunto con o suyo fillo Constant II. Abdicó en l'anyo 411 y fue capturau y executau.

Os soldaus de Britania proclamoron emperador a Constantín. Dimpués lo suyo exercito prenió lo control de gran part de Galia establindo la suya capital en Arlet. Pretendió incorporar a lo suyo dominio Hispania pa completar o control d'a prefectura de las Galias y ser reconoixiu como "Augusto" por Honorio en tot este gran territorio.

En Hispania topetó con a resistencia de Didimo y Verinián, terratenients de Lusitania que yeran parients d'Honorio y plegoron a organizar exercitos propios. Constantín III ninvió ta Hispania a lo suyo fillo Constant II, nombrau ya "César", acompanyau por o cheneral Cheroncio y personal civil. Didimo y Verinián fuoron redotaus y Constant II establió la suya cort en Caesaraugusta.

L'exercito de Constantín III fustigaba a los invasors sueus, vandalos y alanos que bi heba en Aquitania empentando-los enta lo sud. En a santmigalada de l'anyo 409 estos pueblos trescruzoron os Pireneus y dentroron en Hispania.

## Referencias
Constant II (usurpador)

**Constantín III** estió lo fillo mes gran de Constantín III que fue nombrau "César" por su padre en l'anyo 407 y fue reconoixiu como co-emperador de l'Imperio Romano en l'anyo 409 chunto con su pai Constantín III por Honorio. Establió la suya seu en Caesaraugusta. Constant II ye considerau en las leyendas arturicas como tío u agüelo de lo Rei Artús.

Constantín III nombró "César" a Constant II y lo ninvió a Hispania pa que luitase contra la resistencia de Didimo y Verinián, terratenients de Lusitania que yeran parients d'Honorio y plegoron a organizar exercitos propios. Constant II iba acompanyau por lo cheneral Cheroncio y personal civil. Didimo y Verinián fuoron esconfitos y Constant II establió la suya cort en Caesaraugusta, que se convertió en seu imperial. Caesaraugusta li permitiba un contacto fácil tanto con Arlet como con Asturica Augusta, Emerita Augusta y Hispalis.

A fins de l'anyo 408 Constant II tornó a Arlet deixando en Caesarausta a la suya familia, a lo suyo sequito y a Cheroncio. Cuan tornaba a Caesarausta trayó a un nuevo cheneral dito Chusto que estió lo motivo por lo que Cheroncio se li sublevó. En ixe tiempo los barbaros presionaban las mugas de lo territorio de Constantín III en Galia, y ixo obligó a Constant II a deixar lo control d'Hispania a Cheroncio.

Cheroncio recurrió a l'aduya militar d'os sueus, vandalos y alanos contra Constant II en l'anyo 410 y fue esconfito.

## Constant II en las leyendas arturicas
Godofré de Monmouth escribe en "Historia Regum Britanniae" que Vorntigern fa matar a traición a Constant, fillo de Constantín, y los chirmans de Constant Aurelius Ambrosius u Uther Pendragón fuyen a Armorica.

## Referencias
Peñamellera Baxa

**Peñamellera Baxa** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Llanes. A suya capital ye lo lugar de Panes, en a parroquia de Panes.

A suya población ye de 1.319 habitants (2011) en una superficie de 83,85 km², con una densidat de población de 15,73 hab/km².

## Luengas y parlas
En Peñamellera Baxa se charra l'astur-leyonés, en grau abanzau de substitución por part de l'idioma castellano. A parla astur-leyonesa de Peñamellera Baxa se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano. Seguntes a tesi de Francisco García González as parlas de los concellos asturianos d'El Valle Altu de Peñamellera, Peñamellera Baxa y Ribedeva farían part de lo cantabro..

## Cheografía
### Parroquias
O concello de Peñamellera Baxa ye dividiu en 8 parroquias:
* Abándames.
* Alevia.
* Buelles.
* Cuñaba.
* Merodiu.
* Panes.
* Sieḥu.
* Tobes.

### Mugas
O suyo termin municipal muga a lo norte con Llanes y Ribadeva, a l'ueste con El Valle Altu de Peñamellera y a lo sud con Cantabria.

## Demografía

## Referencias

## Vinclos externos

*  Pachina web oficial municipal.
Fenero

Un **fenero** u **fenal** ye una extensión d'a on se quita feno, ya sia sembrau voluntariament u porque se tracta d'un prau a on que se fa pasturar os ganaus y que produz mas hierba d'a que os animals pueden consumir en a temporada.

Por extensión, puede dicir-se-le feners u fenals tamién a las extensions sin arbolau pero que son poco productivas ta l'agricultura (p. ex. por embadinar-se a sobén), a on que tradicionalment s'haiga feito pasturar os ganaus.

O feno ye l'elemento principal en l'alimentación d'o ganau domestico en as epocas que no puede sacar-se a pasturar en libertat, como por eixemplo en hibierno cuan nieva y a nieu fa mas difícil que os animals puedan adubir a on ye la hierba. Con iste proposito, en l'Alto Aragón o feno s'ha almagacenau historicament en pallers y hierbers en grans cantidaz, y de as suyas existencias dependeba en buena mesura a supervivencia de a cabanya domestica de cada casa, mas que mas en as epocas de carestía hibernal.

## Se veiga tamién
* Ferranyal.
* Nieda.

## Notas


## Referencias
356 aC

## Escaicimientos
### Aragón
### Atras tierras
* Por primera vegada un plebeyo ye esleito dictador en Roma.

## Naixencias
### Aragón
### Atras tierras
* 21 de chulio - naixencia en Pella (Reino de Macedonya) d'o rei y brillant militar Aleixandre lo Gran.

## Defuncions
### Aragón
### Atras tierras
Estrapalucio

Un **estrapalucio** ye un rudio muit intenso y momentanio que s'asocia con a caida d'una estructura u con a perda instantania de l'orden estableciu entre bellas cosas, tot asociando-se cheneralment a un succeso destructivo.

Como exemplos de situacions en as quals se produce un fuerte rudio que se podría dicir estrapalucio: a caida de l'aparador d'a vaixiella en rompendo-se os platos, a colisión d'entre dos autos, o estorroco d'una montanya de lenya u maderos, u o tellau que s'espalda en una casa deshabitada.

## Notas


## Referencias

## Se veiga tamién
*Trueno
*Escatafuello
Calamón

A **calamón** (puet estar que d'o latín <*CHALARE*, «calar» u «dentrar l'augua en un cuerpo») ye a forma de descomposición propia d'as materias vechetals en a cual i chugan un paper muit important os fongos de tipo floridura, que forman macas evidents a simple envista.

A calamón amaneix en as materias vechetals tovas exposadas a la humedat, como a follarasca en o suelo, u a hierba y a palla que s'almagazena en contacto con o suelo u con as parez humedas, causando perduas a la suya cualidat. O verbo que fa referencia a l'acción d'amaneixer-le calamón a un producto ye «calamonar-se» u «acalamonar-se».

## Se veiga tamién
*Corcadura
**Quera
Escatafuello

O **escatafuello** ye una vocalización prefunda y breu que emiten bels animals cuan se sienten en un estau alterau d'animos, especialment cuan se sienten menazaus u quieren emitir una advertencia ta unatro animal u persona que se troba en o entorno amanau.

Cualques animals, como lo chabalín, emiten escatafuellos cuan se troban sorprendius por as personas en o mont, como mesura disuasoria u querendo aparentar que son disposaus a atacar si l'intruso no se retira. Manimenos, a mayoría de vegadas istas menazas s'esbafan con que o ser humano faiga cualsiquier cenyo que a l'animal le pueda pareixer amenazador, y eslampan galopando a las cuatro suelas pus no son animals guaire agresivos. Curiosament, os chabalins encara sueltan escatafuellos mientras corren fuindo, por o que en ixas circumstancias podrían tener unatro significau no estrictament relacionau con a disuasión.

## Referencias

## Se veiga tamién
* Estrapalucio.
* Gramito.
* Belito.
* Caqueyo.
* Piulido.
* Escanyutito.
* Mauliu.
* Tulido.
* Otulido.
Sufixos en catalán

* O sufixo *-ment* ye o solo que puet formar adverbios y només lo puet fer a partir d'adchectivos en forma feminina. Este sufixo puet formar adverbios de diversos clases: de manera (os mes frecuents), temporals, cuantitativos, modals, connectors textuals, etc.

## Veyer tamién
*Sufixo.
*Sufixos en aragonés.
*Sufixos cultos en aragonés.
Sufixo -al

O **sufixo -al** deriva d'o sufixo latín *-ALIS* a traviés d'a radiz d'o suyo acusativo *-ALE-M*, de función adchectival. En aragonés, a l'igual que en atras luengas romances, se troba en diferents circumstancias: en adchectivos sustantivaus, en denominacions de colectivos, en denominacions de puestos con animals y en denominacions de formacions vechetals, d'astí que se trobe muito en a toponimia, en especial en a microtoponimia en nombres de partidas y fincas. A vegadas fuera d'o rechistro popular se troba en adchectivos cultos que fan part d'o lexico cientifico. En bel caso puet presentar formas femininas en *-ala* como en occitán. Tiende a confundir-se con o sufixo -ar.

## Función adchectiva en latín
Sustantivos con este sufixo derivaus d'adchectivos latinos u antigos adchectivos sustantivaus son:
**[[Aral]]* ISBN 978-84-96457-41-6
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003
Sufixo -ar

O **sufixo -ar** deriva d'o sufixo latino formador d'adchectivos *-ARIS* a traviés d'a radiz de l'acusativo *-ARE-M*. Se troba dezaga d'adchectivos, dezaga de sustantivos, y en denoninacions de formacions vechetals. Tiende a confundir-se con o sufixo -al.

## Dezaga d'adchectivos
Dezaga d'adchectivos latinos se troba en:
**[[Albar]]*  *angular*.
**[[Articlo]]* > *articular*.
**[[Cerclo]]* > *circular*.
**[[Crepusclo]]* > *crepuscular*.
**[[Molecla]]* > *molecular*.
**[[Musclo (anatomía)|Musclo]]* > *muscular*.
**[[Nuclio (desambigación)|Nuclio]]* > *nucleyar*.
**[[Perpendiclo]]* > *perpendicular*.
**[[Vehiclo]]* > *vehicular*.
**[[Ventriclo]]* > *ventricular*.

## Referencias

## Bibliografía
* KUHN, Alwin: *[[Der hocharagonesische Dialekt|El Dialecto Altoaragonés]]* (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
Sufixos indicadors de formacions vechetals en aragonés

Os **sufixos indicadors de formacions vechetals en aragonés** son d'orichen latín y pueden solapar-se'n.

## Sufixo -eto, -eta

Lo sufixo *-edo*, *-eda* deriva de lo sufixo latín *-ĒTUM* y se troba sobre tot en la toponimia. Las formas en *-eto*, *-eta* responden a la fonetica de l'aragonés central pero pueden trobar-sen en la toponimia de zonas que ya no tienen esta fonetica. Las formas *-edo*, *-eda* se troban en zonas que sonorizan y son las presents tanto en la *[[scripta aragonesa]]* como en la toponimia de las zonas de l'aragonés de la val d'Ebro y de las comunidaz aragonesas. La forma *-et* ye producto de l'apocopa.

**[[Aceret]]* ISBN 978-84-96457-41-6
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396. 
* Ángel Ballarín Cornel: *[[Diccionario del Benasqués]]*. Institución Fernando el Católico, Zaragoza, 1971.
Onís

**Onís** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Cangues d'Onís. A suya capital ye lo lugar de Benia de Onís, en a parroquia de Onís.

A suya población ye de 805 habitants (2011) en una superficie de 75,42 km², con una densidat de población de 10,67 hab/km².

## Luengas y parlas
En Onís se charra l'astur-leyonés, en grau abanzau de substitución por part de l'idioma castellano. La parla astur-leyonesa d'Onís se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano.

## Cheografía
### Parroquias
O concello de ye dividiu en 3 parroquias:
* Bovia.
* Onís.
* La Robellada.

### Mugas
O suyo termin municipal muga con Cangues d'Onís a l'ueste, con Llanes a lo norte, con Cabrales a l'este, y con a provincia de Leyón a lo sud.

## Demografía

## Vincos externos

*  Pachina web oficial municipal.
Cangues d'Onís

**Cangues d'Onís** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Cangues d'Onís. A suya capital ye la villa de Cangues d'Onís, en a parroquia homonima.

A suya población ye de 6.786 habitants (2011) en una superficie de 212,75 km², con una densidat de población de 31,9 hab/km².

## Luengas y parlas
En Cangues d'Onís se charra l'astur-leyonés, en grau abanzau de substitución por part de l'idioma castellano. La parla astur-leyonesa de Cangues d'Onís se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano.

## Historia
En l'anyo 722 Cangues d'Onís y la suya redolada estioron escenario d'a batalla de Covadonga, con victoria d'os cristianos mandaus por Don Pelai debant d'os invasors musulmans. Como resultau d'esta victoria Don Pelai creyó lo reino d'Asturias y Cangues d'Onís n'estió la capital dica l'anyo 774.

## Cheografía
### Parroquias
O concello de ye dividiu en 11 parroquias:
* Abamia.
* Cangues d'Onís.
* Cuadonga.
* Llabra.
* Margolles.
* Mestas de Con.
* La Riera.
* Samartín de Grazanes.
* Triongu.
* Villanueva.
* Zardón.

### Mugas
O termin municipal de Cangues d'Onís muga a lo norte con Parres y Ribeseya, a l'este con Onís y Llanes, a l'ueste con Amieva y Parres y a lo sud con a provincia de Leyón.

## Demografía

## Referencias
Camillo Benso di Cavour

**Camillo Benso, conte di Cavour** estió un politico y economista italiano, naixiu de Torino (Piemont) o 10 d'agosto de 1810 y muerto o 6 de chunio de 1851 en Torino (Piemont).

## Vinclos externos
Ribeseya

**Ribeseya** (*Ribadesella* en castellano) ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Cangues d'Onís. A suya capital ye la villa de Ribesella, en la parroquia de Ribesella.

La suya población ye de 6.242 habitants (2011) en una superficie de 84,37 km², con una densidat de población de 73,98 hab/km².

## Luengas y parlas
En cuasi tot o termin de Ribeseya se charra l'astur-leyonés, en grau abanzau de substitución por part de l'idioma castellano. A parla astur-leyonesa de Ribesella se clasifica en l'astur-leyonés oriental, a on s'incluye l'asturiano oriental y lo cantabro, con caracters de parla de transición enta lo castellano. En Berbes se considera que se charra asturiano central por conservar a f- inicial sin aspirar. En o lugar de Cuerres se conoix la terminación /-as/ en los plurals coincidindo con l'aria 2 de l'asturiano oriental a on son las parlas d'Onís, Cabrales y Llanes. Toz los atros lugars perteneixen a l'aria 1 de l'asturiano oriental chunto con Cangues d'Onís y Amieva.

## Cheografía
### Parroquias
O concello de Ribeseya ye dividiu en 9 parroquias:
* Berbes.
* Collera.
* Llinares.
* Moru.
* Ribeseya.
* San Esteban.
* Santianes del Agua.
* Samiguel d'Ucio.
* Xuncu.

### Mugas
O suyo termin municipal muga a l'este con Llanes, a lo sud con Cangues d'Onís y Parres, a l'ueste con Caravia y a lo norte con a mar Cantabrica.

## Demografía

## Vinclos externos

*  Pachina web oficial municipal.
Falciello

Un **falciello** (d'o latín 
Imachen:Sesame(zbior).jpg|Arreplegando os falciellos en un fardo.
Imachen:Warabino rice field terrace 2.jpg|Un motilón, feito de falciellos.
Imachen:Straw of the rice.08Oct9 edit.jpg|Falciellos mesos de piet.


## Se veiga tamién
*Nieda.
*Paca.
*Motilón.
*Trena.
*Garba.
*Pallata.
*Rastullo.
Reino d'Asturias

Lo **Reino d'Asturias** estió un reino con clase dirichent cristiana que bi heba en lo nord-ueste de la Peninsula Iberica y que apareixió como consecuencia d'una revuelta contra los invasors musulmans que heban desfeito lo Reino Visigodo de Toledo. A lo principio yera restrinchiu a principalment a sectors de la Cordelera Cantabrica y entre esta cordelera y la costa. Dende lo Reino d'Asturias encomenzó la Reconquiesta d'amplos territorios en lo cuadrant nordoccidental de la peninsula. Cuan la capitalidat pasó a Leyón lo reino d'Asturias s'adhibió a lo Reino de Leyón.
Caravia

**Caravia** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Villaviciosa. A suya capital ye lo lugar de Prau, en a parroquia de Caravia l'Alta.

A suya población ye de 522 habitants (2011) en una superficie de 13,36 km², con una densidat de población de 39,07 hab/km².

## Toponimia
O toponimo *Caravia* s'interpreta a partir d'una radiz prerromana *kar* ("piedra"), a traviés d'a forma *karau*, que se troba en muitos toponimos d'a peninsula Iberica como *[[Caravias (desambigación)|Caravias]]*, *[[Carabanchel]]*, *[[Carabantes]]*, *[[Carabanzo]]*, *[[Carabaño]]* y *[[Caravaca]]*

## Cheografía
### Parroquias
O concello de ye dividiu en 2 parroquias:
* Caravia.
* Caravia l'Alta.

### Mugas
O suyo termin municipal muga a l'este con Ribeseya, a lo sud con Parres, a l'ueste con Colunga y a lo norte con a mar Cantabrica.

## Luengas y parlas
En Caravia se charra l'astur-leyonés, en grau abanzau de substitución por part de l'idioma castellano. A parla astur-leyonesa de Caravia se clasifica en l'astur-leyonés central, a on s'incluye l'asturiano central.

## Demografía

## Referencias
Paco Morán

**Paco Morán**, nombre artistico de **Francisco Morán Ruiz**, naixiu d'Almodóvar del Río, Cordoba, o 9 de noviembre de 1930 y muerto en Barcelona lo 23 de chulio de 2012, estió un actor andaluz. Activo en o mundo d'o teatro espanyol dende primerías d'os anyos 1960, a suya millor etapa artistica estió en obras teatrals representadas en Barcelona.

## Se veiga tamién
* Cintas interpretadas por Paco Morán.

## Vinclos externos
*  ''Paco Morán'' en Internet Movie Database.

## Referencias
Colunga

**Colunga** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Villaviciosa. A suya capital ye la villa de Colunga, en a parroquia homonima.

A suya población ye de 3.735 habitants (2011) en una superficie de 97,57 km², con una densidat de población de 38,28 hab/km².

## Toponimia
Existe la hipotesi que lo fa derivar d'o latín *COLONICA*, casa de "colono".

## Luengas y parlas
En Colunga se charra l'astur-leyonés, en grau abanzau de substitución por part de l'idioma castellano. A parla astur-leyonesa de Colunga se clasifica en l'astur-leyonés central, a on s'incluye l'asturiano central y belas parlas d'o norte de Leyón.

## Cheografía
### Parroquias
O concello de Colunga ye dividiu en 13 parroquias:
* Carrandi.
* Colunga.
* Gobiendes.
* La Isla.
* Llastres.
* La Llera.
* Lliberdón.
* Llue.
* Pernús.
* Pivierda.
* La Riera.
* Sales.
* San Xuan de la Duz.

### Mugas
O suyo termin municipal muga a l'este con Caravia, a lo sud con Parres y Piloña, a l'ueste con Villaviciosa y a lo norte con a mar Cantabrica.

## Demografía

## Vinclos externos

*  Pachina web oficial municipal.
Academia Sibelius

L**'Academia Sibelius**, en finés *Sibelius-Akatemia* (abreviadura *SibA*), ye una institución d'amostranza superior de musica, situata en a capital finlandesa, Helsinki. Amás, un departamento de l'academia actua en a ciudat de Kuopio. A universidat fue nombrata en honor d'o compositor finlandés Jean Sibelius. L'academia ye a unica d'o suyo tipo en Finlandia y se troba entre os conservatorios mas grans d'Europa con bels 1700 estudiants matriculatos.

## Se veiga tamién
* Lista d'universidaz de Finlandia

## Vinclos externos
* Pachina oficial de l'Academia Sibelius
Mike Shinoda

**Michael Kenji Shinoda** (conoixito con as embotadas de *The Glue* y *The Cobra Holda*) ye un rapero, teclista y co-productor d'o grupo estausunidense Linkin Park. Naixió l'11 de febrero de 1977 en Agoura Hills (California), Estaus Unius, fillo de pais chaponeses.

Mientres iba a o instituto, Mike Shinoda prencipió a estudiar piano (clasico y jazz), guitarra y tecnicas de rap. Estió por ixas envueltas cuan Shinoda, chunto a Brad Delson y Rob Bourdon, fundaría o grupo Xero, precedent de Linkin Park.

En rematar a educación segundaria dentró en o Pasadena Art College ta estudiar disenyo grafico y ilustración. En ista epoca detroron en o grupo Xero Dave Farrell y Joe Hahn, cambeando o nombre por Hybrid Theory. Con a dentrata de Chester Bennington o grupo se diría definitivament Linkin Park.

Shinoda tamién ha feito bels prochectos en solitario, como as remezclas de temas de The X-ecutioners, Handsome Boy Modeling School y Depeche Mode, y tamién a creyación d'o grupo de rap Fort Minor.

Dende l'anyo 2003 Mike Shinoda ye casato con Anna Lovejoy.

## Prochectos
*Xero
*Hybrid Theory
*Linkin Park
*Fort Minor

## Vinclos externos

* Biografía de Mike Shinoda
* Biografía y curiosidatz sobre Mike Shinoda
Fabrica

Una **fabrica** ye un puesto fisico u virtual a on se produce bel obchecto, material u servicio. Por un regular o termin "fabrica" s'asocia con un puesto fisico a on se procesan materias primeras, pero en a economía moderna tamién s'estendilla o concepto a os puestos virtuals a on se cheneran servicios, por extensión d'o proceso de transformación d'ideas en servicios útils, como software u capacitación.

Bi ha fabricas de diferents tipos y grandarias. Actualment as fabricas han reemplazato a man d'obra por tecnolochía ta reducir costes y augmentar a productividat.

## Referencias

## Vinclos externos
Garba

A **garba** (d'o franco <*garba*) ye o faixo d'espigas d'un cerial que se subchecta con a man mientres con l'atra se siega con a falz. Tamién puede fer referencia a una cantidat reducida d'espigas chuntas, inferior en numero a las que farían un falciello.

Por extensión d'os significaus anteriors, a parola garba tamién s'emplega ta nombrar o cerial de forma chenerica, especialment cuan ye maduro: *A garba ya ye cabezada*, *Ya son amariellas as garbas*, *Iste orache no le fa bueno a la garba*, etc.

## Se veiga tamién
*Espiga.
*Falciello.
*Trena.
*Motilón.
*Nieda.
*Paca.

## Referencias
Ibias

**Ibias** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Cangas del Narcea. A suya capital ye la villa de San Antolín de Ibias, en la parroquia de San Antolín de Ibias.

A suya población ye de 1.661 habitants (2011) en una superficie de 331,3 km², con una densidat de población de 4,98 hab/km².

## Luengas y parlas
En Ibias se charra gallego.

## Cheografía
### Parroquias
O concello d'Ibias ye dividiu en 11 parroquias:
* Cecos.
* Os Coutos.
* A Estierna.
* Marentes.
* Piliceira.
* San Cremente.
* Santantolín .
* Sena.
* Seroiro.
* Taladriz.
* Tormaleo.

### Mugas
O concello d'Ibias muga a a l'ueste y norte con a provincia de Lugo, a lo nord-este con Allande, a l'este con o concello de Cangas del Narcea y a lo sud con a Leyón.

## Demografía

## Vinclos externos

*  Pachina web oficial municipal.
Mestura

La **mestura** ye una mezcla de farina de trigo y farina de segal con la que se fa un pan (pan de mestura)..

## Etimolochía
"Mestura" ye una parola clarament derivada de lo latín *MIXTURA* ("mezcla") y present en atros idiomas romances. Manimenos mientres que en atros idiomas romances como lo galaicoportugués u l'astur-leyonés encara designa a las mezclas en cheneral, en aragonés lo suyo significau ha fosilizau en accepcions muito concretas. Ya en aragonés medieval ya yera un termin aplicau a mezclas de cerials u farinas, como veyemos en textos comercials:

Encara yera una parola usual en lo castellano de lo sieglo XVI en Aragón, y se conserva en lo castellano de Tardienta con lo significau de "minchar de lo bestiar", y en Monflorit con lo significau de "cerial" u "prenso pa los tocins".

## Notas


## Referencias
Rella

:*Este articlo tracta la rella d'os aladros. Pa atros usos d'a parola vaiga-se-ne ta [[Rella (desambigación)]].*

A **rella** (d'o latín < *regŭla*, en chistabín tamién se documenta **riella**) ye a pieza de l'aladro que «rompe» a tierra, ixo ye, que talla horizontalment a tierra a la fondura de treballo precisa enantes de mover-la, lebantar-la y vulcar-la, deixando os vallos y cavallons que caracterizan as uebras aladradas.

Antesmás, a rella consistiba en una falca de fusta y representaba la sola parte funcional de l'aladro como instrumento escarificador. Posteriorment facioron as rellas de fierro, y actualment ye una pieza d'acero.

## Evolución historica

En l'aladro romano, que ye o tipo d'aladro que se feba marchar tradicionalment en os Pirineus (y dica mas tarde que en atros puestos), a rella yera la unica pieza de fierro en tot l'aparello y la feban os ferrers locals. A rella yera plana y teneba forma triangular, con o pico que se meteba mirando t'abant, y s'achustaba en a punta d'una pieza de fusta recia que en deciban o dental.

A partir de que s'introducioron l'aladro normando en primeras, y dimpués os brabants, a rella comenzó a estar una plancha d'acero, en forma de lama trapezoidal, fixada con torniellos en a parte anterior de a zona funcional de l'aladro, en continuidat con o guambre. A función de a rella ye dar un empentón a la tierra d'una faixa en un plan horizontal adintro de lo suelo gracias a l'abance, permitindo que la vertedera la levante y a vulque. Pa esta fin ye fixada adebant de la vertedera en una posición oblicua y transversal a la dirección d'abance. Pa facilitar la penetración en o suelo y plegar mas fondo, bi ha una punta d'acero que se diz dental.

O dental se desgasta y s'ha de cambiar periodicament con una frecuencia que depende de las caracteristicas de lo terreno. En suelos pedrosos s'habrá de cambiar mas a a sobén.

## Etimolochía

"Rella" ye una parola patrimonial aragonesa producto de la evolución de lo latín <*REGULA* d'alcuerdo con la fonetica aragonesa. Ye una parola que se conserva bien en aragonés ribagorzano, en chistabín y belsetán con lo significau de rella d'aladro, con atros significatos como los relativos a proteccions de fierro en finestas la parola puet estar substituyida por lo castellanismo *reixa* en beluna d'ixas parlas.

En lo lexico comercial aragonés de lo sieglo XVI nombran *rellas* en los peaches de Salvatierra d'Esca y Casp.

En lo Reino de Navarra existiba en la Edat Meya una peita suplementaria dita *por [[cuitre]] et por rella*.

En l'aragonés de la Comunidat de Teruel se deciba *recha*, talcual veyemos a la duana de Las Barracas de los Chaqueses, y en lo Fuero romanz de Teruel (escrito con ortografía medieval *reia* u *reja*).

## Veyer tamién
* Aladro.
* Aladro romano.
* Aladro normando.
* Cuitre.
* Brabant.
* Rusac.

### Atras piezas de l'aladro

* Esteban.
* Dental.
* Camal.
* Timón.
* Porpalo.
* Guambre.

## Referencias
Degaña

**Degaña** ye un concello d'a comunidat autonoma uniprovincial asturiana, situau en a comarca d'o Narcea y partiu chudicial de Cangas del Narcea. A suya capital ye lo lugar de Degaña, en a parroquia homonima.

A suya población ye de 1.225 habitants (2011) en una superficie de 87,16 km², con una densidat de población de 14,05 hab/km².

## Luengas y parlas
En ls parroquias de Degaña y Zarréu se charra l'astur-leyonés. A parla astur-leyonesa de Degaña se clasifica en l'astur-leyonés occidental, a on s'incluye l'asturiano occidental.

L'asturiano occidental de Degaña se considera paḷḷuezu y d'acuerdo con a clasificación de Diego Catalán ye en la zona D chunto con a de Somiedu y Brañas de Cangas y se caracteriza por un vocalismo y consonantismo coincidents con lo de la zona C con dos diferencias que l'amanan a la zona B: 
* Resultau /ch/ procecent de -LY- y -K'L- en *mucher* y *navacha* (como tamién en l'extincto aragonés de las comunidatz aragonesas).
* Resultau /ch/ procedent de grupos no inicials -CL-, -PL- y -FL- por eixemplo en *achalga* < *AFFLATICAM*.

En a parroquia de Trabado (nombre gallego) u Trabáu (nombre asturiano), se charra gallego.

## Cheografía
### Parroquias
O concello de Degaña ye dividiu en 3 parroquias:
* Degaña.
* Trabado u Trabáu.
* Zarréu.

### Mugas
O suyo termin municipal muga a lo norte con Cangas del Narcea, a lo sud con Leyón y a l'ueste con Ibias.

## Demografía

## Vinclos externos

*  Pachina web oficial municipal.
Tinéu

**Tinéu** (*Tinéu* en asturleyonés, *Tineo* en castellano) ye un concello d'a comunidat autonoma uniprovincial asturiana, situau en a comarca d'o Narcea y partiu chudicial de Tinéu. A suya capital ye la villa de Tinéu, en a parroquia homonima.

A suya población ye de 10.829 habitants (2011) en una superficie de 540,83 km², con una densidat de población de 20,02  hab/km².

## Luengas y parlas
En Tinéu se charra l'astur-leyonés. A parla astur-leyonesa de Tinéu se clasifica en l'astur-leyonés occidental, a on s'incluye l'asturiano occidental.

Adintro de l'asturiano occidental la parla de Tinéu ye en l'aria C chunto con la de Ḷḷuarca y las vals baixas de Cangas del Narcea. A parla de l'aria C presenta como caracters:
* Conservación de -it- derivau d'o grupo latino -KT-: *nueite*, *[[truita]]*, *muito*, (que se pareixen muito a como se diz en aragonés).
* Metatesi de -i- en *-oiro* u *-oira*: *versatoriu*> *versadoiro*, *Cubertoira*.
* Evolución de los grupos latinos -LY- y -T'L- y -K'L- ta -y-: *muyer*, *vieya*.
* Alofono de la Ll- inicial /ḷḷ/ en la serie de la "che vaqueira": ḷḷuna, vaḷḷe, ḷḷave, ḷḷover, ḷḷama, de fueras de cuan ye interior /y/: *ayalga*.
* Coexistencia de resultaus /ch/ y /ḷḷ/ inicial pa los grupos PL-, CL-, FL-: *chuver* / *ḷḷover*.
* Epentesi d'una /u/ por influxo de /w/ en la silaba vinient: *[[augua]]*, *[[yeugua]]* (que prenen formas identicas a l'aragonés), *lleugua*, *fraugua*, etc..

## Cheografía
### Parroquias

O concello de Tinéu ye dividiu en 44 parroquias:

### Mugas
O suyo termin municipal muga con Valdés a lo norte, Cangas del Narcea a lo sud, a l'ueste con Villayón y Allande, y a l'este con Salas, Miranda y Somiedu.

## Demografía

## Referencias

## Vinclos externos

*  Pachina web oficial municipal.
Espiga

:*Iste articlo tracta sobre a espiga d'os cerials, en termins d'agricultura. Ta o tipo d'inflorescencia, se veiga [[espiga (inflorescencia)]].*

A **espiga** (d'o latín 

## Referencias
Piloña

**Piloña** ye un concello d'a comunidat autonoma uniprovincial asturiana, situau en a comarca d'Oriente y partiu chudicial de Piloña. A suya capital ye la villa de L'Infiestu, en a parroquia homonima.

A suya población ye de 7.915 habitants (2011) en una superficie de 283,89 km², con una densidat de población de 27,88  hab/km².

## Luengas y parlas
En Piloña se charra l'astur-leyonés, en grau abanzau de substitución por part de l'idioma castellano. A parla astur-leyonesa de Piloña se clasifica en l'astur-leyonés central, a on s'incluye l'asturiano central.

## Cheografía
O termin municipal de Piloña ye trescruzau por o río Piloña, un afluent d'o río Sella.

### Parroquias
O concello de Piloña ye dividiu en 24 parroquias:
* Anayo.
* L'Arteosa.
* Belonciu.
* Boriñes.
* Cerecea.
* Coya.
* Espinaréu.
* L'Infiestu.
* Lludeña.
* La Marea.
* Miyares.
* Los Montes.
* Pintueles.
* Ques.
* Santana de Maza.
* San Román.
* San Xuan de Berbío.
* Sebares.
* Sellón.
* Sorribes.
* El Tozu.
* Valle.
* Vallobal.
* Villamayor.

### Mugas
O suyo termin municipal muga con Parres a l'este; con Ponga, Casu y Sobrescobiu a lo sud; con Nava y Cabranes a l'ueste; y con Villaviciosa y Colunga a lo norte.

## Demografía

## Administración
### Reparto de concellers




### Alcaldes

## Vinclos externos

*  Pachina web oficial municipal de Piloña.
Casu

**Casu** ye un concello d'a comunidat autonoma uniprovincial asturiana, situau en a comarca d'o Nalón y partiu chudicial de Llaviana. A suya capital ye lo lugar d'El Campu, en a parroquia d'El Campu.

A suya población ye de 1.839 habitants (2011) en una superficie de 307,94 km², con una densidat de población de 5,97 hab/km².

## Luengas y parlas
En Casu se charra l'astur-leyonés, en grau abanzau de substitución por part de l'idioma castellano. La parla astur-leyonesa de Casu se clasifica en l'astur-leyonés central, a on s'incluye l'asturiano central.

## Cheografía
### Parroquias
O concello de Casu ye dividiu en 10 parroquias:
* Bueres.
* Caliao.
* El Campu.
* Coballes.
* La Felguerina.
* Orllé.
* Sobrecastiellu.
* Tañes.
* Tarna.
* El Tozu.
 
### Mugas
O suyo termin municipal muga a lo norte con Piloña, a lo sud con a provincia de Leyón, a l'este con Ponga y a l'ueste con Ayer y Sobrescobiu.

## Demografía

## Vinclos externos
Chinche

:*Iste articlo tracta sobre as chinches que son hemipteros. Ta l'insecto [[hematofachia|hematofago]] que parasita a las personas, se veiga *'Cimex lectularius**.''

**Chinche** u **chincha*'  (d'o [[idioma latín|latín]] <*CIMEX*, *CIMICIS*; «[[Cimex lectularius|chinche d'os linzuelos]]») ye una [[Nombre popular d'un ser vivo|denominación popular]] chenerica que se da a un conchunto muit numeroso d'especies d'[[Insecta|insectos]] [[Hemiptera|hemipteros]] [[Heteroptera|heteropteros]] de vida terrestre, con a [[cabeza]] y o [[tórax (artropodos)|tórax]] poco diferenciaus y o primer par d'alas que tienen a primera metat dura ([[hemielitro]]) y a segunda metat tova y membranosa, y que cuan son plegadas sobre o cuerpo fan l'aspecto de continar-se con o torax, de forma que aparenta que toda a parte superior d'o cuerpo de l'animal se troba protechida con una [[cuiraza]].

Unatra caracteristica cheneral en toz os hemipteros que se conoix como chinches ye la suya forma d'[[alimentación]], pus son toz [[Parasitismo|parasitos]] de [[planta]]s, a las cuals les zurrupan a [[sapia]] a traviés d'un aparello bucal especializau en forma de [[trompa]] que guardan apretau contra o [[peito]] cuan no se son alimentando. Por a suya alimentación, muitas chinches son perchudicials ta l'[[agricultura]].

A color d'o cuerpo d'os adultos puet estar muit diversa, habendo-ie especies de colors muit vivas. Manimenos, a mayoría de chinches tienen colors relativament [[mimetismo|mimeticas]] que bailan d'entre as diferents tonalidaz de [[verde]] dica diferents graus de [[marrón]], con u sin piquetas, rayas, franchas d'una color secundaria, etc.

Anque en [[Europa]] i ha cientos d'[[especie]]s que recibirían o nombre popular de chinches (milenta en tot o mundo) o concepto de chinche no puet extrapolar-se a toda la [[Orden (biolochía)|orden]] [[Hemiptera]], porque ista incluye atros grupos d'insectos que no reciben popularment a denominación de chinche, ya que a chent sin conoiximientos d'[[entomolochía]] no gosa percibir-las como emparentadas con as chinches: os [[Cicadidae|ferfez]], os [[Aphididae|polecons]], os [[Gerridae|zapateros]], as [[Notonectidae|cucas de remo]], etc.

== Imáchens ==
<gallery>
Imachen:Cyphostethus tristriatus01.jpg|*Cyphostethus sp.*
Imachen:Pyrrhocoris-apterus 3.jpg|*Pyrrhocoris sp.*
Imachen:Elasmucha grisea01.jpg|*Elasmucha sp.*
Imachen:Pyrrhocoridae - Betancuria - Fuerteventura - Canary islands - Spain - 01.jpg|*Betancuria sp.*
Imachen:Acanthosoma haemorrhoidale01.jpg|*Acanthosoma sp.*
Imachen:Sastragala esakii1.jpg|*Sastragala sp.*
Imachen:Elasmostethus interstinctus2.jpg|*Elasmotethus sp.*
Imachen:Melanocoryphus albomaculatus - Ballans20061213 43.jpg|*Melanocoryphus sp.''


## Referencias
Rella (desambigación)

**Rella** puet estar:
***[[Rella]]**, part de l'aladro.
***[[Rella (arquitectura)|Rella]]** («reixa» en ribagorzano), un elemento arquitectonico protector y ornamental.
***[[Rella (cocina)|Rella]]**, un utensilio ta cocinar sobre o calivo.
***[[Piedra de rayo|Rella]]**, piedra de rayo en chistabín.

## Referencias
Cimex lectularius

A **chincha** (d'o latín L., 1758) ye un insecto hemiptero de a familia Cimicidae.

Se conoix especialment por estar una especie hematofaga, parasita externa d'os sers humans y d'atros vertebraus homeotermos, que a sobén habita en a ropa, especialment a d'os leitos, y en as alfombras, sofás y atros muebles, que fa servir ta cubillo dende a on que amaneix de nueitz ta fizar a las suyas presas.

## Descripción

A chincha ye un insecto muit chiquinín, de nomás bels milimetros de largo, que no vive de perén sobre o huespet, sino que acude ta a on que iste ye y le fiza, retirando-se dimpués ta tornar a amagar-se. Ye capable ta pasar-se semanas u dica meses sin tornar a incherir gota mas de sangre, sumindo-se en un estau de letarchia.

En a forma adulta no tiene alas. Como toz os hemipteros, tiene metamorfosi incompleta u hemimetabola, o que quiere dicir que no tiene larvas, sino que os chiquinins naixen ya d'o uevo con forma semellant a la de l'adulto, o que se conoix cono nimfa.

## Imáchens

Imachen:Bed bug nymph, Cimex lectularius.jpg|Nimfa
Imachen:Bedug001.jpg
Imachen:Adult bed bug, Cimex lectularius.jpg


## Referencias

## Vinclos externos
Llaviana

**Llaviana** (*Laviana* en castellano) ye un concello d'a comunidat autonoma uniprovincial asturiana, situau en a comarca d'o Nalón y partiu chudicial de Llaviana. La suya capital ye la villa de La Pola, en la parroquia de La Pola Llaviana.

La suya población ye de 14.085 habitants (2011) en una superficie de 130,99 km², con una densidat de población de 107,53 hab/km².

## Luengas y parlas
En Llaviana se charra l'astur-leyonés, en grau abanzau de substitución por part de l'idioma castellano. La parla astur-leyonesa de Llaviana se clasifica en l'astur-leyonés central, a on s'incluye l'asturiano central.

## Cheografía
### Parroquias
O concello de Llaviana ye dividiu en 9 parroquias:
* Los Barreros 1.624 habitants (INE, 2010).
* Carrio 125 habitants.
* El Condao 652 habitants.
* Entrialgo 251 habitants.
* Llorío 756 habitants.
* La Pola Llaviana 9.095 habitants.
* Tiraña 324 habitants.
* Tolivia 233 habitants.
* Villoria 1.100 habitants.

### Mugas
O suyo termin municipal muga a lo norte con Bimenes y Nava, a lo sud con Ayer, a l'este con Piloña y Sobrescobiu y a l'ueste con Samartín del Rei Aurelio y Mieres.

## Demografía

## Vinclos externos

*  Pachina web oficial municipal.
Samartín del Rei Aurelio

**Samartín del Rei Aurelio** (*San Martín del Rey Aurelio* en castellano) ye un concello d'a comunidat autonoma uniprovincial asturiana, situau en a comarca d'o Nalón y partiu chudicial de Llaviana. A suya capital ye lo lugar de Sotrondio, en a parroquia de Samartín.

A suya población ye de 18.286 habitants (2011) en una superficie de 56,13 km², con una densidat de población de 325,78 hab/km².

## Luengas y parlas
En Samartín del Rei Aurelio se charra l'astur-leyonés, en grau abanzau de substitución por part de l'idioma castellano. A parla astur-leyonesa de Samartín del Rei Aurelio se clasifica en l'astur-leyonés central, a on s'incluye l'asturiano central.

## Cheografía
### Parroquias
O concello de Samartín del Rei Aurelio ye dividiu en cinco parroquias:
* Blimea.
* Cocañín.
* Samartín.
* San Andrés de Llinares.
* Santa Bárbola.

### Mugas
O suyo termin municipal muga a lo norte con Sieru, a l'este con Llaviana y Bimenes, a l'ueste con Llangréu y a lo sud con Mieres y Llaviana

## Demografía

## Vinclos externos

*  Pachina web oficial municipal.
Carreño

**Carreño** ye un concello d'a comunidat autonoma uniprovincial asturiana, situau en la comarca d'Xixón y partiu chudicial de Xixón. A suya capital ye la villa de Candás, en a parroquia homonima.

A suya población ye de 10.963 habitants (2011) en una superficie de 66,70 km², con una densidat de población de 164,36 hab/km².

## Luengas y parlas
En Carreño se charra l'astur-leyonés, en grau abanzau de substitución por part de l'idioma castellano. A parla astur-leyonesa de Carreño se clasifica en l'astur-leyonés central, a on s'incluye l'asturiano central.

## Cheografía
### Parroquias
O concello de Carreño ye dividiu en 7 parroquias:
* Albandi.
* Ambás.
* Candás.
* Carrió.
* Quimarán.
* Llorgozana.
* Perlora.
* Prevera.
* El Pieloro.
* Priendes.
* Tamón.
* El Valle.

### Mugas
O suyo termin municipal muga a l'ueste con Corvera, con Gozón y la mar Cantabrica a lo norte, con a mar Cantabrica y Xixón a l'este, y con Xixón una atra vegada a lo sud.

## Demografía

## Vinclos externos